Hviča Kvarachelija

Hviča Kvarachelija (, dzimis ) ir Gruzijas futbolists, spēlē uzbrucēja pozīcijā, pārstāv Gruzijas futbola izlasi. Kopš 2025. gada Kvarachelija pārstāv Francijas 1. līgas komandu Parīzes "Saint-Germain".

 Karjera 

 Karjeras sākums 
Kvarachelija savu karjeru sāka 2017. gadā Dinamo Tbilisi komandā. Gadu vēlāk pievienojies citai Gruzijas komandai Rustavi.

2018. gadā žurnāls The Guardian Kvaracheliju iekļāva savā 60 labāko jauno spēlētāju sarakstā.

 Krievija 
2019. gada februārī Kvarachelija uz īres tiesībām pievienojās Krievijas Premjerlīgas komandai Lokomotiv Moscow. Tā paša gada jūlijā, pēc īres līguma beigām, viņš klubu pameta. Komandas galvenais treneris Jurijs Semins izteicās, kas viņš ir ļoti neapmierināts, ka ar Kvaracheliju netika noslēgts jauns līgums, pieminot arī ka viņš ir ļoti talantīgs.

2019. gada jūlijā viņš noslēdza piecu gadu līgumu ar Rubin Kazan. Tur viņš spēlēja ļoti veiksmīgi un vairākkārt fanu balsojumā tika atzīts par komandas mēneša labāko spēlētāju.

2021. gada sākumā L'Equipe publicēja 50. labākos spēlētājus, kas ir dzimuši 21. gadsimtā, Kvarachelijam esot vienīgajam pārstāvim šajā sarakstā no Krievijas Premjerlīgas.

 Atgriešanās Gruzijā 
 FIFA paziņoja, ka Krievijas iebrukuma Ukrainā dēļ, ārzemju spēlētāji var vienpusēji pārtraukt savus līgumus ar Krievijas komandām līdz 30. jūnijam un pievienoties klubiem ārpus Krievijas. 24. martā Rubin paziņoja par līguma apturēšanu, un Kvarachelija pievienojās Dinamo Batumi.

 Napoli 
 Kvarachelija noslēdza līgumu ar Itālijas A sērijas komandu SSC Napoli līdz 2027. gadam par aptuveni 10—12 miljoniem eiro. Kvarachelija kļuva par pirmo Napoli spēlētāju, kurš ir guvis trīs vārtus divās komandas pirmajās līgas spēlēs. Viņš tika atzīts par A sērijas labāko augusta spēlētāju.

Ar komandu uzvarējis 2022.—2023. gada Itālijas futbola čempionāta A sērijas sezonā. Kvarachelija tika atzīts arī par līgas sezonas labāko spēlētāju, kā arī par 2022.—2023. gada UEFA Čempionu līgas sezonas labāko jauno spēlētāju.

 Paris Saint-Germain 
2025. gada janvārī pārgājis uz Francijas 1. līgas komandu Parīzes "Saint-Germain".

 Karjera izlasē 
Gruzijas futbola izlases sastāvā Kvarachelija debitēja  pret Gibraltāru. Pirmos vārtus viņš guva nākamā gada 14. oktobrī, UEFA Nāciju līgas spēlē pret Ziemeļmaķedoniju. 2021. gada 28. martā viņš guva vārtus arī pret Spāniju, bet trīs dienas vēlāk pret Grieķiju.

Pārstāvējis izlasi 2024. gada Eiropas čempionātā.

 Personīgā dzīve 
Kvarachelijas tēvs Badri Kvarachelija arī bija futbolists. Itālijā vairāki fani un žurnālisti viņu ir nodēvējuši par "gruzīnu Mesi" un "Kvaradonu", salīdzinot viņu ar leģendāro "Napoli" spēlētāju argentīnieti Djego Maradonu.

 Sasniegumi 
Lokomotiv Moscow

 Krievijas kauss: 2018—19

Napoli
 Itālijas A sērija:2022.—2023.

Paris Saint-Germain
 UEFA Čempionu līga: 2024—2025 
 UEFA Superkauss: 2025
 Trophée des Champions: 2025
Individuālie sasniegumi

 Krievijas Premjerlīgas sezonas labākais jaunais spēlētājs: 2019—20, 2020—21

 Gruzijas gada futbolists: 2020, 2021
 Itālijas A sērijas mēneša labākais spēlētājs: 2022. gada augusts
 Itālijas A sērijas sezonas vērtīgākais spēlētājs: 2022.—2023.

 Atsauces 

 Ārējās saites 

Kategorija:2001. gadā dzimušie
Kategorija:Gruzijas futbolisti
Kategorija:Gruzijas izlases futbolisti
Kategorija:Maskavas "Lokomotiv" spēlētāji
Kategorija:Kazaņas "Rubin" spēlētāji
Kategorija:SSC Napoli spēlētāji
Kategorija:Tbilisi dzimušie
Kategorija:Tbilisi "Dinamo" spēlētāji
Kategorija:Batumi "Dinamo" spēlētāji
Kategorija:Parīzes "Saint-Germain" spēlētāji
Kategorija:2024. gada Eiropas čempionāta futbolā spēlētāji